สวัสดีครับ ผมท้องเสียมาได้ซัก 2 อาทิตย์ อุจจาระเหลวทุกครั้ง ท้องมีเสียงดังมาก เหมือนมีลมในท้อง เคยไปคลีนิค บอกในท้องมีแต่ลม ได้ยา ฆ่าเชื้อ ลดกรด และช่วยย่อย จัดยาให้ 3 วัน ตอนนี้ยาหมดแล้ว แต่ยังไม่ดีขึ้นเลยครับ ช่วง1-2 วันนี้ ท้องเสียบ่อยขึ้น วันละ 2-3 รอบ บางครั้งกำลังกินข้าวอยู่ก็ปวดกะทันหัน (กินปุ๊บต้องถ่าย) แต่มันก็ไม่ได้ทำให้ร่างกายเพลียนะครับ ยังมีแรงปกติดีครับ แต่มันสร้างความรำราญมากกว่าครับ อยากทราบว่าต้องทานยาตัวไหนครับ
 อาการท้องเสียถ่ายเรื้อรัง อาจหาสาเหตุได้คือ-โรคติดเชื้อลำไส้ใหญ่ จาก เชื้อ พาราไซตื เชื้อบิด (E. histolica) เชื้อ อหิวาห์เทียม โรคShigellosis ฯลฯ-โรคลำไส้แปรปรวน Irritate bowel syndrome เกิดท้องเสียสลับท้องผูก ถ่ายจะมีมูกปนออกมา-โรคการดูดซึมผิดปกติ แพ้อาหารพวกนม ขาด enzyme lactase อาหารบูดเสียมีสารพิษเจือ หรือ สารกันบูด-โรคไทรอยด์ ฮอร์โมนสูง-โรคลำไส้อักเสบใหญ่เรื้อรัง เช่น โรค Crohn ทำให้มีท้องเสียเรื้อรัง สลับกับ ถ่ายเป็นเลือด ปวดบิดเป็นพักๆ-โรคไตวายเรื้อรัง ทำให้มี เกลือแร่ผิดปกติ พวกโปแตสเซี่ยมเพิ่มขึ้น-กินสารที่ดูดซึมได้น้อย พวก lactulose phosphosulphate-มะเร็งลำไส้ อุจจาระ อาจมีมูกเลือด ท้องเสียสลับท้องผูกคำแนะนำ ควรไป รพ เพื่อ นำอุจจาระไปตรวจ หาพยาธิ หาเซลล์ ในอุจจาระ หาระดับเกลือแร่ในเลือด หรือทำการส่องกล้องตรวจลำไส้ ตามการพิจารณาของแพทย์ ไม่ควรซื้อยาทานเองครับ เพราะกินจากคลินิกจนหมดแล้วไม่ดีขึ้น น่าจะมีปัญหามากกว่าท้องเสียธรรมดาทั่วไป ควรไปพบแพทย์ดีกว่าครับเพื่อให้การวินิจฉัยและรักษาที่ถูกต้อง